CELEX: 52021PC0313
Language: sk
Date: 2021-06-18
Title: Návrh NARIADENIE EURÓPSKEHO PARLAMENTU A RADY, ktorým sa mení nariadenie Európskeho parlamentu a Rady (EÚ) 2019/216, pokiaľ ide o colnú kvótu Únie na hovädzie vysokej kvality z Paraguaja

EURÓPSKA KOMISIA
            V Bruseli18. 6. 2021
            COM(2021) 313 final
            2021/0146(COD)
            Návrh
            NARIADENIE EURÓPSKEHO PARLAMENTU A RADY, 
            ktorým sa mení nariadenie Európskeho parlamentu a Rady (EÚ) 2019/216, pokiaľ ide o colnú kvótu Únie na hovädzie vysokej kvality z Paraguaja 
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Vláda Spojeného kráľovstva 29. marca 2017 informovala Európsku radu o úmysle Spojeného kráľovstva vystúpiť z Európskej únie (EÚ). Spojené kráľovstvo sa 1. februára 2020 stalo treťou krajinou. Od 1. januára 2021, po uplynutí prechodného obdobia, sa spoločná obchodná politika Európskej únie už nevzťahuje na Spojené kráľovstvo.
            
            
               V dôsledku rozhodnutia Spojeného kráľovstva vystúpiť z EÚ vznikla potreba „rozdeliť“ kvantitatívne záväzky obsiahnuté v listine WTO týkajúcej sa EÚ28 pre 143 colných kvót EÚ v rámci WTO pre poľnohospodárstvo, rybolov a priemysel. EÚ tento postup začala v Ženeve v októbri 2018. Východiskom je myšlienka úplne zachovať existujúci objem každej colnej kvóty v budúcnosti, ale rozdeliť ho na dve oddelené colné územia: EÚ27 a Spojené kráľovstvo.
            
            
               Paraguaj má colnú kvótu na 1 000 ton hovädzieho vysokej kvality (poradové číslo 094455), ktorá nie za zahrnutá v listine WTO týkajúcej sa EÚ. Táto colná kvóta sa nesprávne zahrnula do procesu rozdelenia, v dôsledku čoho sa znížila na 711 ton na strane EÚ27 bez toho, aby sa na strane Spojeného kráľovstva otvoril zodpovedajúci objem. 
            
            
               To znamená, že prístup na trh sa pre Paraguaj znížil z 1 000 na 711 ton s platnosťou od 1. januára 2021.
            
            
               Účelom tohto nariadenia o zmene je obnoviť správny objem EÚ27 (1 000 ton) pre colnú kvótu 094455.
            
            
            
               •Súlad s existujúcimi ustanoveniami v tejto oblasti politiky
            
            
               
                  Táto iniciatíva je v súlade s prebiehajúcimi opatreniami EÚ, ktorých účelom je zabezpečiť, aby sa dôsledky vystúpenia Spojeného kráľovstva z EÚ riešili náležitým spôsobom.
               
            
            
               •Súlad s ostatnými politikami Únie
            
            
               
                  Pozri znenie predchádzajúceho bodu.
               
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               
                  Článok 207 ods. 2 Zmluvy o fungovaní Európskej únie (ZFEÚ).
               
            
            
               •Subsidiarita (v prípade inej ako výlučnej právomoci) 
            
            
               
                  Spoločná obchodná politika je výlučnou právomocou Únie.
               
            
            
               •Proporcionalita
            
         
         
            
               
                  Plánované opatrenie je jediným spôsobom, ako dosiahnuť želaný výsledok.
               
            
            
               •Výber nástroja
            
            
               
                  Pôvodné ustanovenie bolo stanovené nariadením Európskeho parlamentu a Rady. Na jeho zmenu treba iné nariadenie Európskeho parlamentu a Rady.
               
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               
                  Neuplatňuje sa.
               
            
            
               •Konzultácie so zainteresovanými stranami
            
            
               
                  Neuplatňuje sa.
               
            
            
               •Získavanie a využívanie expertízy
            
            
               
                  Neuplatňuje sa.
               
            
            
               •Posúdenie vplyvu
            
            
               
                  Neuplatňuje sa.
               
            
            
               •Regulačná vhodnosť a zjednodušenie
            
            
               
                  Neuplatňuje sa.
               
            
            
               •Základné práva
            
            
               
                  Návrh nemá žiadny vplyv na základné práva. 
               
            
            
               4.VPLYV NA ROZPOČET
            
            
               
                  Neuplatňuje sa.
               
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
         
         
            
               
                  Neuplatňuje sa.
               
            
            
               •Vysvetľujúce dokumenty (v prípade smerníc)
            
            
               
                  Neuplatňuje sa.
               
            
            
               •Podrobné vysvetlenie konkrétnych ustanovení návrhu
            
            
               
                  Článkom 1 sa mení nariadenie Európskeho parlamentu a Rady (EÚ) 2019/216 s cieľom zabrániť rozdeleniu objemu colnej kvóty s poradovým číslom 094455.
               
               
                  V článku 2 sa stanovuje nadobudnutie účinnosti tohto nariadenia siedmym dňom nasledujúcim po jeho uverejnení v Úradnom vestníku Európskej únie.
               
            
            
               2021/0146 (COD)
            
            
               Návrh
            
            
               NARIADENIE EURÓPSKEHO PARLAMENTU A RADY,
            
            
               ktorým sa mení nariadenie Európskeho parlamentu a Rady (EÚ) 2019/216, pokiaľ ide o colnú kvótu Únie na hovädzie vysokej kvality z Paraguaja 
               
            
               EURÓPSKY PARLAMENT A RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 207 ods. 2,
            
            
               so zreteľom na návrh Európskej komisie,
            
            
               po postúpení návrhu legislatívneho aktu národným parlamentom,
            
            
               konajúc v súlade s riadnym legislatívnym postupom,
            
            
               keďže:
            
            
               (1)Únia a Spojené kráľovstvo po vystúpení Spojeného kráľovstva z Únie oznámili ostatným členom Svetovej obchodnej organizácie (WTO), že ich existujúca úroveň prístupu na trhy zostane zachovaná, ale rozdelí sa medzi Úniu a Spojené kráľovstvo. Metodika tohto rozdelenia, ako aj nové objemy pre EÚ27, sú stanovené v nariadení Európskeho parlamentu a Rady (EÚ) 2019/216
                  1
               .
            
            
               (2)Colné kvóty Únie, ktoré nie sú súčasťou Listiny koncesií záväzkov Únie, by sa nemali rozdeliť.
            
            
               (3)Nariadením Rady (ES) č. 1149/2002
                  2
                sa otvára colná kvóta v objeme 1 000 ton na čerstvé, chladené alebo mrazené hovädzie vysokej kvality. Táto colná kvóta nie je súčasťou listiny WTO týkajúcej sa EÚ, a napriek tomu bola na základe nariadenia (EÚ) 2019/216 nesprávne rozdelená, v dôsledku čoho sa s platnosťou od 1. januára 2021 znížil jej objem. Preto by sa pôvodný objem danej colnej kvóty mal obnoviť.
            
            
               (4)Nariadenie (EÚ) 2019/216 by sa preto malo zodpovedajúcim spôsobom zmeniť,
            
         
         
            
               PRIJALI TOTO NARIADENIE:
            
            
               Článok 1
            
            
               V časti A prílohy k nariadeniu (EÚ) 2019/216 sa riadok týkajúci sa poradového čísla 094455 (Mäso vysokej kvality z hovädzích zvierat, čerstvé, chladené alebo mrazené z Paraguaja) vypúšťa.
            
            
               Článok 2
            
            
               Toto nariadenie nadobúda účinnosť siedmym dňom nasledujúcim po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                  Za Európsky parlament
                        Za Radu
               
               
                  predseda
                        predseda
               
            
         
         
            
                  
                     (1)
                  
                        Nariadenie Európskeho parlamentu a Rady (EÚ) 2019/216 z 30. januára 2019 o proporčnom rozdelení colných kvót uvedených v listine WTO pre Úniu po vystúpení Spojeného kráľovstva z Únie a o zmene nariadenia Rady (ES) č. 32/2000 (Ú. v. EÚ L 38, 8.2.2019, s. 1).
               
               
                  
                     (2)
                  
                        Nariadenie Rady (ES) č. 1149/2002 z 27. júna 2002, ktorým sa pripúšťa autonómna colná kvóta na dovoz vysokokvalitného hovädzieho mäsa (Ú. v. EÚ L 170, 29.6.2002, s. 13).